
Negosacionnan di refineria ta na e momento aki den Fase A: 

GOBIERNO LO PURBASALI FOR Dl CONTRACT 


CU CITGO 


Desde e ultimo reunion cu Prome Minister tawafa tin cu OFAC 
na Washington na luna di mel ultimo, e Mandataho principal 
di nos pais den tur transparencia a bin ta anunciando den tur 
medio di comunicacion e pian di Gobierno pa cu refineria cu ta 
consisti den tres fase: 

Fase A: PURBA SALI FOR Dl E CONTRACT CU CITGO: 
Fase B: INTERES Dl OTRO OPERADORNAN DEN E 
REFINERIA: 

Fase C: OTRO ALTERNATIVA PA E REFINERIA: 

E negosacionnan cu na e momentonan aki ta andandota di Fase 
A cu ta pa purba sali for di e contracto cu Citgo. Reunionnan 
preltminar ta tumando fuga pa Gobierno sondia e posibiiidad 
di sali for di e contract aki na un forma mas iihe posibel, ta 
ioke Prome Minister a duna di conoce, Segun e contractnan 
firma cu Citgo, Gobierno di Aruba mester warda te cu october 
2020 pa e ora por pone riba papel cu Citgo no a cumpli cu su 
palabracion di inverti den rahabilita e refineria. 

E contracto cu a word o firma cu Citgo door di Mike de Meza y e 
gobierno anterior, ta uno hopi amplio. E partinan di e contracto 
cu ta deal cu disputs resolution' ta bastante amplio y ta duna 
Citgo derecho pa brtnga e oponencia di Gobierno di Aruba y 
nenga di duna Aruba e yabi dl e refineria y riba dje hiba Aruba 
corte pa hopi aha despues di october 2020, Y esaki sigur no 
ta algo cu ta conbini Pueblo di Aruba por lo tanto Gobierno ta 
haciendo tur esfuerso pa evita esaki. 

Prome Minister Evelyn Wever-Croes a expresa: Tin espado 
pa yega na acuerdo cu Citgo sin cu tin mester 5 pa 6 aha of 
mas pa asina nos logra haya e yabi di e refineria bek den nos 
man. Na e momento aki, tur esfuerso ta wordo had pa yega 
na acuerdonan concreto. Nos expertonan di RDA, Raad van 
Commissaris di RDA, ta reuntendo cu esnan di Citgo y ta 
haciendo nan maximo esfuerso pa trece e yabi bek di Refineria 
di Aruba, entreg’e den man di Gobierno di Aruba pa asina 
Gobierno di Aruba por dicidl kico fo bira e futuro di e refineria y 
no keda rehen mas di un partner instabil manera Citgo ta na e 
momentonan aki. Un contract cu Mike de Meza y su gobierno 
hunto cu su gang a firma cu Citgo sin cu Aruba por sali di dje’ 1 , 

Prome Minister un bia ha mas ta enfatisa cu na e momentonan 
aki, no ta un momento pa hunga politica barata ni infantil manera 
sehor de Meza ta haciendo mientras cu ta e mes ta e culpabel 


di e situadon di rehen cu nos refineria ta den actualmente. 

“Mi ta hopi transparente den esaki dunando informacion tur 
ora cu mi wordo pidi pa haci esaki, mi ta duna informacion 
den conferenda di prensa constantemente y den tur media 
di comunicacion y mi ta duna informacion den Parlamento. Si 
sehor de Meza tin interes di berdad, e por pidi informacion. Of e 
por acudi na su trabou den Parlamento ora mi trece informacion 
den Parlamento. Y e mes tambe por yama mi den Parlamento 
pa duna informacion", Prome Minister a duna di conoce, 

Prome Minister Evelyn Wever-Croes ta invita opositornan y 
specialmente sehor Mike de Meza cu ta e eausante principal 
di e situadon desastroso di reftneria, pa para banda di pueblo 
di Aruba, y na banda di e interes di puebio di Aruba, Na e 
momentonan aki cu Aruba ta pasando den e situadon penoso 
aki cu nos refineria, Prome Minister Evelyn Wever-Croes ta 
enfatisa cu awo no ta tempo pa pensa riba privilegio y beneficto 
di Mike de Meza y su gang sino riba e beniestar y beneficto 
di pueblo di Aruba. Y esaki lo pasa ora cu Aruba sali for di e 
contract cu Citgo. 


Smtonisa 

CONFERENCIA Dl PRENSA 

n -■[• live i 


Tur dialuna y diahuebs I 10:00 am 

Prome Minister Evelyn Wever-Croes: 

VIDEO CLIP ‘PREPARA PA DISFRUTA’ PRESENTA 

NA PROME MINISTER 



Diabierna atardi, Prome Minister tawata tin e honordi ricibi bishita 
agradabel di e hoben cantantenan Kingston Tramp, Emmanuel 
Sanchez y Cristopher C roes. Hunto cu Sehor Vivio Croes, e 
hobennan a entrega na Prome Minister letranan y nan potretnan 
firma. Tambe nan a presenta e video clip di un bunita proyecto den 
saia di Conseho di Minister 

Sehor Vivio Croes a cuminsa cu e proyecto pa fin di ana escolar na 
unda e tres hobennan tawata e actornan principal E ta un proyecto 
cu ta hiba e intencion su tras pa tur aha haci esaki pa diferente scol 
na Aruba pa asina encurasha nos muchanan cu musica y mantene 
nan leu for di e mal caminda. E ana aki a cuminsa na Scol Basico 
Kudawecha cua scol e tres hobennan menciona ta asisti. 

E proyecto ta trata di un video clip pa vakantie di scol cu e titulo 
Prepara pa Disfruta 1 ’. E tres hobennan aki ta tres hoben hopi 
talentoso den musica cu bosnan hopi bunita. E cantica a wordo 
composita door di senora Lurena Schwengle y aregla door di 
Hubert Thiet. E video a wordo fifma door di senor Luis Luna y 
coordina door di senora Stephanie Croes. Rudney Lopez tawata 
encarga cu e sonidoy henter e proyecto a haya conseho di senora 
Rosemin Croes y Marylou Hermans. 

Prepara pa Disfruta a cay den bon tera cu letranan y ritmo facil pa 
nos muchanan gara durante nan vakantie di scol. E video clip ta 
pasando na television y Facebook. 

Prome Minister a felicita e tres hobennan aki cu nan talento 
special. Tambe Premier a felicita y gradici Senor Vivio Croes pa su 
dedicacion y pa bin cu un proyecto asina bunita pa nos muchanan 
na final di un aha escolar di sihamento. Awo den nan vakantie, nos 
muchanan por disfruta di e videoctip y cantica aki. Ta tempo pa 
nan disfruta un temporada di vakantie lagando les afo y haci loke 
mas nan gusta haci. 

Prome Minister ta desea tur mucha na Aruba un dushi vakantie y 
cu cada mucha ta bon prepara pa disfruta hunto cu nan sernan 
keri. 



















































Desde inicio semper a papia di un Build Own Operate (BOO) financial model 

‘E DECISION PA BIN CU INCINERATOR TA BASA 
RIBA INFORMACION OBTENI Dl ‘REQUEST FOR 


INFORMATION’ CU A TUMA LUGA’ 



pa loke ta trata e moiinanan di biento na 
Vaderpiet. Pais Aruba no a hinca ningun 
florin den e proyecto, e compania eu a 
construi esaki a opera esaki, ta dono y 
ta bende e corienie na WEB. Cual ta e 
formula tambe pa e incinerator. Esaki ta 
hopi Smporante pa comunidad ta na altura 
di dje, pues eu Gobierno lo no financia e 
proyecto aki, ni tampoco drenta den un 
acuerdo di proyecto PPP. 

Dia cu Staatsseeretaris sr. Knops tabata 
na Aruba, Minister Oduber a had bishita 
na e sitio y a dune spiicacton di e proyecto 
cuj ta wordo hiba tambe. Netamente pa 
puntra e contrario, di insinuacionnan cu 
lo ta trata di un proyecto PPP, Minister 
Oduber a termina bisando. 


E escogenda pa bin cu un incinerator no 
ta un decision sin mas di parti di Gobierno. 
E decision ta basa rtba e proceso di RFI 
cu a tuma luga caminda cu gran mayoria 
di e companinan cu a participa a bisa 
di ta mira cu pa e probfematica cu tin 
na Aruba, incineration ta e caminda pa 
encamina. Minister di DesaroyoTentorial. 
Infrastructura y Medio Ambiente Otmar 
Oduber ta aciaria tambe cu e proyecto 
aki lo no encera inversion di Gobierno 
y tampoco e !o ta un proyecto PPP. Al 
contrario, desde inicio semper a papia di 
un Build Own Operate (BOO) financial 
model, cu ta encera: e compania cu 
kier participa mester por hact esakinan: 
construi, ta dobo y opera (Build, Own. 
Operate). 

Minister Oduber a spiica cu e sistema aki 
ta mescos cu a had mas di 10 aha pasa 






























































Diabiema 19 Juli 2019 




Despues di a reuni cu e team tecnico di RFP Waste Management a tuma decision: 


COMPANIANAN INTERESA DEN RFP WASTE 


MANAGEMENT TA RICIBI 90 DIA ADICIONAL PA 

ENTREGA PROPOSICION 



Durante mas cu un aha y mey trabounan 
ta andando pa yega na un solucion pa 
e problema da maneho di desperdicio 
pa Aruba. Desde i nido a organisa un 
taskforce nacional cu envolvimento 
di departamentonan di Gobierno, 
instancianan y profesionalnan, 
specialistanan, sindicato y gremionan 
comerclal. Esaki a conduci cu a yega na 
un pianiflcacion di corto, medio y largo 
pi aso pa trata e probiema grandi cu tin 
aki na Aruba cu maneho di desperdicio. 
Na cierto momento e organisacion 
internacionaf PAHO tambe tabata 
envolvi, cu a traha un raport bastante 
devastador di e situacion cu dump 
Parkietenbos ta aden actualmente. 

Minister di Desaroyo Tentonal, 
Infrastructura y Medio Ambiente Otmar 
Oduber a splica cu a base di esaki a 
inicia cu e proceso di RFI caminda cu 
un grupo grandi di persona a participa, 
mustrando den ki direccion mester bay/ 
scoge, sabiendo e probiema y situacion di 
Aruba. A base di esaki a prepara un RFP 
cual diahuebs 18 di juli 2019 a conocesu 
deadline, pa cual companianan mester a 
entrega nan interes den esaki. Di e 17 
companianan cu a forma parti di e bid- 
walk, lamentablemente ningun di nan a 
si nti e necesidad/ interesa pa entrega 
oferta pa e procesamento di sushi 
den forma di waste to energy, manera 
propone. 

Minster Oduber a remarca cu tabatin 
gruponan cu aigun siman atras a expresa 
interes pa haya mas tempo, mlrando 
e compiehidad y exigencianan cu 
Gobierno a pone den esaki. Sinembargo 
den cuadro dt transparencia y pa hiba 
un proceso husto, no ta adecua pa 
extende e tempo pa aigun soiamente. 
Considerando esaki, Diabierna 19 di juli 
a tuma e decision pa manda carta na 
tur e companianan cu a participa den e 
bid-walk, dunando 90 dia adicional pa 
e personan/companianan cu si tabata 
mustra di tin Interes pero cu kisas tabata 
falta mas tempo, pa por entrega nan 


proposicionnan. 

Decision 

Despues di un reunion extenso cu 
e expertonan tecnico di RFP Waste 
Management Facility, a tuma e decision 
pa duna companianan interesa den RFP 
Waste Management faciity e opcion di 
un extension di 90 dia pa por entrega 
nan propuesta. Di e forma akt esnan 


cu tabatin interes pero cu kisas tabata 
falta mas tempo pa por entrega nan 
proposicionnan, lo por haci esaki ainda. 
Reconociendo e compiehidad di e 
proyecto y exigencianan tambe stipula 
pa Gobierno, pero tambe e peticion di e 
propuestadornan. Gobierno ta determina 
pa yega na un solucion duradero pa loke 
ta maneho di desperdicio. 

EXPRODESK DEN COLABORACION CU DISC 
MAKERS TA ORGANISA E SEMINAR ‘GLOBAL MUSIC 
DISTRIBUTION: HOW TO REACH MORE FANS AND 

PROFIT FROM YOUR MUSICI’ 


Departamento di Asunto Economico, 
Comercio E industria pa medio di su unidad 
Exprodesk ta organisa conhuntamente 
cu $r. Tony van Veen di Disc Makers, e 
seminario Global Music Distribution; How 
to reach more fans and profit from your 
music’ cu lo tuma luga diabierna, dia 9 
di augustus 2019, for di 9:30 di mainta te 
cu 12:00 di merdia na Departamento di 
Asunto Economico, Comercio. y Industria, 
cu ta situa na LG Smith Boulevard #160 
den edificio di Sun Plaza, riba segundo 
piso. 

Exprodesk como parti di su proyecto di 
Industia Creativo ta organisa e seminario 
aki pa tur musico cu ta desea di sifia 
mas tocante e diferente plataforma di 
distribucion di musica digital. Sr Tony van 
Veen lo papia riba su experiencia amplio 
riba e area di distribucion di musica digital 
y lo splica interesadonan exactamente 
toke nan tin mester (y mester haci) p asina 
nan musica yega facilmente na tur e 
plataformanan grandi di *streaming\ Sr 
van Veen lo papia tambe tocante con pa 
haci ganashi cu musica, publicacion y 
ingreso via YouTube', y otro formanan 
con pa aumenta e ingresonan di nos 
artistanan. 

Sr. Tony van Veen a crece na Aruba 
y ta biba actualmente na Merca for di 
unda e ta fungi como e director general 
di e compania lider den e industria dl 
fabricacion di musica, Disc Makers'. Sr 
van Veen ta un 'Senior Executive 1 cu mas 
di 30 aha di experiencia den liderazgo den 
diferente aspecto di e industria di musica y 
di medionan di comunicacion, incluyendo 
musica digital, fabricacion y operation, 
derecho di autor, imprenta y distribucion. 

Sr. van Veen a administra tambe CD 



Baby, Disc Makers, BookBaby, AdRev y 
Merchly. Su companianan a traha cu miles 
di musiconan, cineastanan y autornan pa 
yuda nan pone nan canticanan, videonan 
y contenido escrito riba mercado y 
internacional. 

Exprodesk ta brinda di e manera akt 
e oportunidad na tur nos musiconan 
cu tin pregunta of cu kier sa mas over 
di e plataforma di distribucion digital, 
pa participa na e seminario aki cu ta 
completa mente gratis. 

Espacio ta limita. Pa e motibo aki nos 
ta pidi partidpantenan pa haci nan 
registracion na tempo. Segura bo cupo, 
via e link: https://www.surveymonkey. 
com/r/SeminarArubanMusicians of scan e 
GR Code: 

Pa mas information por tuma contacto 
cu sra. Sharon Meijer via: s.meijer@ 


arubaeconomicaffairs.aw of por bishita 
nos website www.exprodesk.com of 
nos facebook page www.facebook.com/ 
exprodesk pa registre. 





















Diabierna 19 Juli 2019 


/ .7 4ft->)NLINE _ 

Oficina Central di Estadistica (CBS): 

PREPARACIONAN PA CENSO 2020 


Pa medio di e comunicado aki Oficina Central di Estadistica (CBS) 
kier sigui informa e pueblo di Amba tocante preparacionan pa cy e 
Conteo Genera! di Poblacion y Vivienda cu ta planea pa tuma lugar 
di 1 pa 10 di october 2020 (Censo 2020). 

Durante Censo 2020. tur begår na Aruba lo wordo bishita pa un 
team di aproximadamente 1200 persona (tellers) cu lo ta encarga 
cu e tarea di colecla Informacion riba topiconan manera vivienda, 
safud, educaciøn y labor. Un Censo ta un instrumento valioso pa 
henter Aruba. Instancianan publico, institutonan priva, scolnan y 
personanan individuel por haci bon uso di e informacion colecta 
pa formula maneho, had planificadon y tambe pa keda al tanto di 
desaroyonan importante cu ta regarda e poblacion di Aruba. 

Pa garantisa cu e Censo 2020 lo ta un exito, CBS ta depende 
di henter e pueblo di Aruba y tambe di tellers cu lo asisti den e 
coleccion di datos cerca tur bogar na Aruba E ta hopi importante 
pa esnan cu fungi conno teller ta personanan conftabel y capacita 
pa haci e tarea importante cu nan tin nan dilanti durante di Censo 
2020 na e mihor manera posibeL 


Formulario di inscripcion 

Censo 2020 lo bay ta completamente digitaal y pa e motibo aki 
CBS a scohe pa haci e inscripcion tambe completamente digital 
Esnan interesa pa fungi como tellers durante di Censo 2020 lo 
por aeudi na e website di CBS www.cbs.aw y yena e formulario di 
inscripcion online. Via un link na banda drechi di e homescreen di e 
website por haya acceso na e formulario di inscripcion. (Link; http:// 
obs.aw/.,./.../Q3/apply-to-be-an-interviewer-census-2020/) 

E rikisitonan mas importante pa esnan cu ta desea di aplica ta cu 
nan mester tin e edad minima di 18 aha, un educacion minimo di 
MAVO, conocemento di traha cu un tablet y disponibilidad pa traha 
full time durante di e periodo di Censo 2020. 

CBS tambe lo organisa un conteo di prueba durante e prome siman 
di october 2019 pa haci un chekeo genera] di tur e proceduranan 
cu lo wordo usa durante di Censo 2020. Pa e conteo di prueba aki, 
CBS lo mester di 75 tellers. Esnan interesa pa contribui na e conteo 
di prueba aki tambe por haci uso di e formulario di inscripcion 
online. 


Pa CBS por selecciona e personanan cu lo forma parti di e team di Pa mas informacion por tuma contacto Jibremente cu CBS durante 
tellers pa Censo 2020, lo habri entranfe dialuna 3 di juni proximo orario d« oficina na number di telefon: 583-7433 of via e-mall na: 
un formulario di inscripcion pa aplica pa ta teller durante di Censo census2G20@cbs.aw 
2020 . 


Formulario di inscripcion 


pa Censo2020 

ta online! 


Pa aplica, bishita nos 
website: www.cbs.aw 


Censo2020 

Aruba ta conta riba bo! 

DESEMPLEO NA ARUBA DEN ESUNNAN Dl MAS 

ABOU DEN REGION 

Den aha 2018 Departamento di Labor y Investigadon 
conhuntamente cu Banco Central di Aruba y Departamento 
dl Estadistica (CBS), a had investigadon laboral, AKO 
(Arbeidskrachtenonderzoek). E ta un metode di investigadon 
unda cu ta bishita casnan na Aruba cu e intencion di midi e 
ultimo desaroyonan bou di e pueblo trahado. 

E indicadornan di mas Emportante cu AKO ta investiga ta; 

* cifra di desempleo 

* embergadura y desaroyo di e sector cu ta trahando, 

* embergadura y desaroyo di e sector cu ta buscando trabou 

* e grado di participation. 

E periodo di investigadon tabata di entre 19 di october te cu 
15 di november 2018 y a entrevisfa un total di 4274 persona di 
15 aha ariba. Den aha 2018 tabatin un total di 4068 persona 
cu tabata buscando trabou. Esaki ta 1048 persona menos 
compara cu 2017. Na aha 2011 desempleo tabata 8.9%, 2012 
9.6%, 2013 7.6%, 2014 7.5%, 2015 7.3% y 2016 7.7%. Na 
2017 desempleo a subi te cu 8.9% pa den 2018 e baha te na 
7.3%. Minister Glenbert Croes ta bisa cu tur certesa cu esaki ta 
danki na e maneho antLontheffing pro-trahado local. 

Compara cu paisnan den region Aruba, hunto cu Bermuda, 

Cayman Islands, Trinidad en Tobago tin e desempieonan di 
mas abou. Locual cu tambe a logra constata den e AKO 2018 
ta cu un total di 51777 persona aki na Aruba ta activo den e 
sector laboral. 

Resultado di un investigadon asina importante y di e 
embergadura aki ta un forma pa como mandatario, midi e 
efeetividad y exito di bo maneho. Y pa Minister Glenbert Croes 
esaki ta un empuhe pa por sigui cu su maneho di proteccion 
pa e trahado local den combinacion cu e esfuerso di henter 
Gabinete Wever Croes unda cu cada Minister riba su mes ta 
haciendo lo maximo pa por inverti y Encentiva nos economia cu 
lo resulta den un spin off positivo. 

Aruba ta pasando den momentonan dificil. Pero si bo intencion 
ta bon y corecto, lo yega momento cu lo basha e muraya di 
estorbo y obstaeuio abou, pa Aruba euminsa draai manera 
mester ta. 

Gabinete Wever Croes ta sigui pusha! 

Bario Fest na Centro di Bario Brazil 

NOMINA BO BALUARTENAN Y SIGUI NOS PA DIA D BRAZIL 

1 september 2019 



E afta akt atrcbe nos ta bay tin Bario Fest, 
caminda cu Ministerio di Asunto Social y 
Labor Minister Glenbert Croes a uni forsa 
cu Fundacion Chico Harms y Centro di 
Bario Brazil pa reafisa e Bario Fest Brazil 
riba 1 di September 2019, Dia di Brazil. Ya 
nos ta den ful swing pa e siguiente Bario 
Fest' cu actividad pa famia, tanto grandi y 
chikitonan, 

Mirandø e importancia di Baluartenan, 
personanan importante den un bario 
y nos comunidad. Nos ta bay nomina 
un biaha mas baluartenan di nos 
comunidad. P'esey bishita nos website 
www.specialprojectsanjba.org// y yena e 
formulario digital pa nomina bo baluarte 
pa e barto di Brazil. E por ta baluarte riba 
area di: Boluntario, Musica, Arte. Deporte 
y Clentifico, 

Entrega e formulario aki bek via email: 
specia!prøjectsaruba@gmaiLcom prome 
cu e fecha di 16 di augustus 2019 pa 


nomina boso baluarte. 

E Bario Fest' aki lo tin temanan di: 1. 
Arte, 2. Yerba medicinal y 3. Hardin. Cu 
ta pone enfasis riba cultivo di nos meson 
productonan local. Enfatisando den duna 
balør y estimulo na nos hendenan, nos 
cultura y nos tera. 

Special Projects Aruba ta un grupo di 
trabou insitui pa Minister Glenbert Croes 
pa lidera proyectonan inter ministerial. 
Aha pasa a realisa 3 Bario Fest cu exitø y 
na luna di mei a lansa e Proyecto di ‘Ban 
Cultiva'. 

Ban Cultiva’ ta un Proyecto cu su meta 
principal pa aporta positivamente na e 
bienestar personal di cada un ciudadanø 
na Aruba y erea union di traha hunto. Esaki 
specialmente dirigi riba nos muchanan y 
sin descarta nos grandinan. 

E enfoke special riba dje cu cada Proyecto 
pa medio di educaciøn, informacion y/ 
of creando condicion perfecto pa cu e 
desaroyo y bienestar personat. 

Aha pasa a realisa 4 Ban Cultiva cu su 3 
Bario Fest, esta na Centro di Bario Tank! 
Lender, Centro di Bario Savaneta y Cenro 
di Bario Dakota cu tabata un exito. 

Desde awø bo por nomina bo baluarte pa 



Bario di Brazil y djis bishita nos website di 
www.specialprøjectsaruba.org// y yena e 
formulario digital pa Baluarte y entrega bo 
nominado prome cu 16 di augustus 2019 
via email specialprojectsaruba@gmaiL 
com 

Aruba sigui nos pa Dia di Brazil pa e 
siguiente Bario Fest BraziT riba dia 1 di 
September 2019. 


Stichting Monumentenfonds Aruba: 

CURSO ‘BASIC LEVEL TRADITIONAL 
STONE MASONRY COURSE’ 

Durante e ultimo afianan e tecnica tradicional di uzo di kalki pa construccion 
di edificio y obhetonan monumental poco poco a cuminsa bay perdi. Na 
september awor Stichting Monumentenfonds Aruba hunto cu Parvenir 
Heritage Restoration and Maintenance Company Ltd. Di Trinidad y Tobago, cu 
ta expertonan den e tecnica di aplicacion di Kalki, lo organisa e curso ‘Basic 

Level TraditÉonal Stone Masonry Cøurse’. 

E meta ta pa educa e participantenan tocante e tecnica tradicional di kalki 
pa asina crea e experticio local pa futuro proyectonan di restauracion y 

mantencion di monumentonan. 

E curso lo consisti di un parti teoretico dia 23 di september y un parti practicø 

di 24 di september te cu 27 di september 2019. 

Tambe tin e posibilidad pa atende sotamente e sesion teoretico. 
Partidpantenan cu atende tur e dos sesiønnan tanto practicø y teoretico lo 

ricibi un certificado di Ensefiansa pa Empleo. 

Pa mas informacion y registraoion por tuma contacto cu Stichting 
Monumentenfonds Aruba na info@monumentenfondsaruba.com of 582 4014. 



Mormmentsfund Aruba and Parvenir in »operation wilh lire 
National Aichaeølogical Museum Aruba an ti 
Stkhting Ranch o invite you to 
part id pate in the: 

Hw ofc^tctlw ef thii wortuJiop and cratøman Er*min£ n 
lo creaLB awareness of Ehe [hellanges F^iccd bf those- who 
OTM1 V KOJtf htrnape bu;Idin^ and id ?t|uiji tihem and 
ulhi-r itakehiriiJert wllh die neceisaiy fuuvwlnlge. skilts 
i»fIH Mi M 3 and posiliue ailituiles icii-uned lo måbe heritage 

rmuratiwi and prettiYatlon i WttfM. 




STONE MASONRY 
COURSE 

IMi Flge diay tourw wlli wrato (rf two swsiwt, 3 Thwetlcsl sewlori (SU September IJrd and 3 
priiclical scii-cn from September 24ch, tiPI SeptcTihcr Hlh. nrul will bf or value to U'.n rt ng orvuere 
and mar agers. .iicO'i, beholders, nrchteas. en^meers., projeu manegers, onivruccion uiperviso« 
and uradesnun. 

Participant! wlll han EhiopEtøn 10 atrend onfy Kir theorriiral se!s»øn. 

Tb e (iHuse wilf be led bf Ewo Spruahsl 

CU PRESENCIA Dl TOURISM ORIENTED POLICING 
DEN AREA Dl CRUCERO TA SIGURIDAD Dl E 
TURISTA COMO E CIUDADANO SEGUN MINISTER 

Dl HUSTICIA MR. ANDIN BIKKER 



Diahuebs atardi a inaugura e oficina di 
Tourism Oriented Policing di KPA cu ta 
keda na e di dos piso di Central di Arubus. 
Den presencta dl Minister dl Turisme Sr. 
Dangui Oduber, Hefe di Polis Sr. Andrew 
Hoo, CEO di AHATA Sra. Tisa LaSorte 
y Minister di Hustida mr. And in Bikker a 
devela e borchi di e oficina di polis TOR 
Tourism Oriented Policing ta den e area 
cruceronan cerca di caminda unda e 
turistanan ta cana bishita tienda y caya 
principal. Cu apertura di e oficina kier 
subraya siguridad di e turista cu ta algo 
primordial y alabes cumpli cu programa di 
gobernacion cu ta historico pa Minister di 
Husticia mr. Andin Bikker. 

Gradiciendo parlamento cu den 
presupuesto 2018/2019 nan aprobacion 
pa esaki y ta exactamente 1 afia y S luna cu 
a asumi responsabilidad gubernamental ta 
haci apertura di e oficina cu ta situa central 
den area crucero, area tuhstico y caminda 
e pueblo tambe ta frecuenta. TOP ta un 
iniclativa conhuntamente cu Hotel Security 
Foundation, AHATA y Cuerpo PoliciaL 
Segun Minister Bikker e ta hapi gradid 
cu Minister di Tursimo Sn Dangui Oduber 
pe e cooperacion estrecho y den futuro 
cercano ta bay tin mas proyeeto conhunto 
basa riba e cooperacion cu sector priva. 

Durante discurso di Minister Bikker el a 
duna honor na e prome funcionarionan 
cu a euminsa traha cu TOP cu tabata Sr. 
Roy Richardson den feliiz memoria, Sr. 
Benny Bikker, Sr. Kevin Peterson y Sr. 
Robert Lieto Kock. Na final di discurso 
Minister Bikker a gradici nos Creador pa 
bendiciona nos isla y pidi un bendicion pa 
cuerpo poticial den nan tarea cu tin hopi 
reto pa garantisa e siguridad di e bishitante 
y e pueblo. 


Pa Minister di turismo Sr. Dangui Oduber e 
ta subraya e importancia pa duna siguridad 
na e bishitantenan. Un di e aspecto pakico 
e turista ta scoge destination di Aruba, 
pasobra e ta un destinacion mas sigur na 
mundo, Pa medio di e fondonan di Aruba 
Tourism Authority a pone fondo disponibel 
pa Aruba Hotel Security Foundation 
pa reenforsa y inverti den siguridad di 
e turistanan entre otro cu camara. Cu 
apertura di e oficina di TOP esaki sigur 
ta brinda mas visibilidad pa e polis y el a 
bin na e momento oportuno. E oficina ta 
hopi central pasobra e ta hopi cerca di waf 
cu pronto ta bay conoce varios desaroyo 
segun Minister Oduber. 

Como CEO di AHATA y presidente di Hotel 
Security Foundation Sra. Tisa LaSorte el a 
bisa di ta hopi consciente con importante 
sigundad ta pa turismo di Aruba. Segun 
Sra.LaSorte semper a traha hopi coordina 
cu polis di Aruba y cu ministerionan pa tin 



un programa pa tene tanto nos hendenan 
como e turista sigur. Sra. LaSorte a felicita 
Minister di Husticia, Minister di Turismo 
y Hefe di Polis Hoo, cu awe TOP tin un 
oficina nobo. 

Tourism Oriented Policing ta un concepto 
cu a nace for di basta tempo pasa cu 
tabata yama visibility team, Segun Hefe di 
Polis Hoo, ta uza e concepto aki na Noord 
tambe den districto di Palm Beach conoci 
como Strand Poiitie, E concepto akt ta dingl 
riba tur loke ta regarda turismo y sigurrdad 
den e areanan special unda e turista ta 
bay hopi y e Eokaalnan. E localidad awor 
ta mas dirigi riba e turEsta crucero cu sigur 
ta bay brinda siguridad y trankilidad pa tur 
cu ta frecuenta e area aki segun Hefe di 
Polis Sr Andrew Hoo. 

TOP ta un oficina dedica na servicio di e 
turista cu ta e pilar economico principal di 
pals Aruba. 













































































































Cu mision di un aparato gubernamental mas eficiente 


MINISTER DANGUI ODUBER CONTENTO CU 
PROCESO Dl DIGITALISACION Dl SVB 


E Banco di Seguro Social (SVB) di Aruba ta riba e curso di un 
digitaiisacion completo y e proceso aki ta uno di apiaudi, Minister 
Dangui Oduberta bisa di ta contento di mira con esaki ta canando 
y cu e ta sirbi di un ehempel pa henter e aparato gubernamental. 

' Actualmente como gobiemo, e gabinete aki ta trahando pa crea 
un mehoracion drastico di e aparato gubernamental. Esaki den un 
gran parti ta encera e digitaiisacion di procesonan, cu normal ta 
tuma aigun dia pa ehecuta 1 ’, Minister Dangui Oduber a expresa. 
E mandatario ta bisa cu e no ta un secreto cu den gobiemo por 
sigur mehora servicio por media di digitaiisacion ya cu hopi bes 
un documento mester cana door di diferente departamento prome 
cu e wordo formalisa. L Ou digitaiisacion un documento ta yega su 
destino practicamente den un æra di wowo. Bo lo por mira unda 
e ta, kico e falta y via un comunicacion simpel bo ta haci cu un 
proceso cu ta tarda aigun dia, keda cla den aigun minuut of ora” r e 
mandatario a sigui splica. 

Minister Dangui Oduber ta sigui splica cu ta pesey cu e ta apiaudi 
e esfuerso di SVB y cu sin duda, su persona como mandatario 
ta sostene e movecion aki. Minister Dangui Oduber: ,H É mesun 
vision aki ta parti di e manehø di Ministerio di Turismo, SaJubridad 
Publico y Deporte. Na e momento aki ta creando un website pa 
deporte, unda por coordina henter e mundo deportivo di Aruba. 
AZV ta den proceso di wordo completamente digitalisa, y ya caba 
DVG ta hayando su website cu tambe lo haci varios proceso hopi 



mas eficiente. 


Finalmente e mandatario a duna di conoce cu no ta solamente den 
e aparato gubernamental lo busca forma pa digitaiisa y mehora e 
eficiencia, sino tambe den fundacionnan di gobierno como tambe 
companianan estatal. “Na final di dia, ta nos tur como ciudadano di 
e pats aki to gosa di e beneficionan di digitaiisacion. Na momento 
cu cosnan cana lihe, bo ta stimula progreso pa henter e nacion 
Minister Dangui Oduber a expresa. 


DESPUES Dl MAS CU 20 ANA UN INVESTIGACION TA 
WORDO HACI RIBA CONSUMO Dl DROGA NA ARUBA 


Un investigacion cu ta na bienestar di salud mental pa nos 
hobennan. 

Hopi ta esnan den nos comunidad cu ta preocupa pa cu e 
problema di droga na Aruba. Responsabilidad di un gobiemo ta 
pa educa e comunidad por medio di programanan preventivo pa 
asina evita cu nos hobennan ta cay den adiccion. 

“Bo ta puntra bo mes con por ta posibel cu un gobiemo ta 
permiti 8 aha pasa sin inverti riba tereno di salud mental.” Esaki 
ta expresionnan di e Mandatario Minister di Saiud Publico Sr. 
Dangui Oduber. “E ultimo investigacion haci ariba consumo di 
droga y alcohol aki na Aruba tabata 20 aha pasa.” 


Hopi cos a carrbia durante 20 aha y mirando tambe cu no tawata 
tin ningun maneho pa 8 aha largo riba tereno di Verslavingszorg J 
a dicidi di bin cu un investigacion pa asina nos sa unda nos ta 
para y pa por traha riba miho piannan preventivo. 

E investigacion aki ta focus riba e factornan di riesgø bou di 
hobennan pa desaroyo di adiccion na diferente substancianan, 
E investigacion aki lo tin un duradon di 6 luna y abase di e 
resultadonan lo bin cu maneho y intervencionnao mas specifico 
pa cu nos hobennan pa asina traha na un manera preventivo pa 
evita cu nos hobennan ta cay den adiccion. 

Esaki un biaha mas ta musfra cu e gobierno aki ta percura pa e 
ser humano ta central. 

MINISTER PLENIPOTENCIARIO BESARIL A 
FELICITA NITO PAESCH CU SU HUBILARIO NA 

GOLDEN TULIP HOTEL CENTRAL 


Minister Plenipotenciario Guillfred Besaril 
a presencia recientemente un encuentro 
special pa Nito Paesch pa celebra e hecho 
cu sr. Paesch a cumpfi 40 afia di labor na 
Golden Tutip Hotel Central na Den Bosch. 

Na e ocacion aki manager di Golden Tulip 
Hotel Central Karin Rademaker a entrega 
un acta oficiat di Koninklijke Horeca 
Nederland na Nito Paesch y un Ll Gouden 
Speld” pa su cuarenta aha di rela-cion 
laboral excepcional. Sr Rademaker den 
su discurso tabata tin hopi elogio pa Nito 
Paesch cu semper a duna 100 porciento 
di su mes den su trabao. Tambe ela siha 
hopi hoben e ofishi di traha den bar y con 
pa duna bon servicio na e huespednan 
y bishitantenan di Golden Tulip Hotel 
Central. 

Minister Besaril a bisa di ta contento 
pa mira y experencia con Arubianonan 
na Hulanda ta haci un bon trabao den 
diferente ramo di protesten, Arubiano ta 
conoci pa nan cordialidad y Nito Paesch 
ta un ehempel grandi di esaki. Nos mester 



ta orguyoso di e logronan di nos hendenan y honra cu e atencion special aki di e 
na Madre Patria. 1 mandatario. 


Nito Paesch y su sehora Marian Paesch 
a gradici Minister Besaril pa su presencia 
na e recepcion y a bisa di ta hopi contento 


Nota pa redacion: Publicacion di e potret 
ta unicamente posibel cu mencion di e 
nomber di e foto-grafo Henk van Esch. 


Minister Plenipotenciario Joselin C roes: 


STUDIANTENAN EXCEPCIONAL TIN CHENS Dl 
WORDO ACEPTA NA HARVARD UNIVERSITY 


Abo tawata sa cu si bo mayornan ta gana 
menos cu USD 60.000 pa aha y bo ta un 
studiante cu un 4.1 GPA, cu un SAT riba 
1200 y bo ta un persona cu por prueba 
cu bo tin capacidadnan excepcional bo 
tin chens di wordo acepta na Harvard 
University sin cu bo mester paga un flodn 
na tuition fee? 


Harvard berdaderamenteta un Universtdad 
excepcional. Tuition normal di Harvard 
University ta USD 60.000 pa aha pero 
Harvard tin cuponan habri pa studiantenan 
excepcional di menos recurso pa asina 
nan por promove diversidad y inclusion. 

JULI 2019 

DESEMPLEO 
ABAHA 
DEN 2018 


Gobierno DiAruba 

E resultado di trabou duro di 
percura pa nos hendenan haya 
trabou y di protege cuponan 

di trabou pa nos 
hendenan local! 

Prome Minister Evelyn Wever-Croes: 

FUTURA CU OTRO WORKSHOP EXITOSO PA 

NOS MUCHANAN 


Diahuebs y diabierna, FUTURA hunto cu Gamma IT Solutions 
y SETAR a organisa un ^Coding Workshop pa nos muchanan 
entre 9 pa 12 aha. E workshop tawata bon atendi cu un total di 
40 mucha kendenan a participa cu hopi animo y entusiasmo pa 
sifia con pa code y traha nan mesun weganan, Prome Minister 
Evelyn Wever-Croes a bishita e actividad aki diabierna merdia y 
a entrega certificado na e muchanan kendenan a participa. 

Loke cu e muchanan a sina den e dos dianan aki, nan lo por sigui 
construi riba dje y sigui sina mas y ta faciiita pa den futuro ora cu 
ya na scolnan bukinan no wordo uza mas sino mas y mas tur cos 
lo bay ta na computer Ora muchanan ta domtna computer na un 
edad jong y ta cuminsa code na un edad jong s miho prepara nan 
ta tambe pa haci nan lesnan di scol. Y esaki ta habri porta tambe 
pa trabounan di futuro, Y ken sa si ta e mesun muchanan aki un 
dia por ta esnan cu ta code y traha programa nan pa Gobierno. 

FUTURA ta e fundacion di Gobierno di Aruba cu ta encarga pa 
ehecuta e vision di innovacion di Gobierno di Aruba y ta bou di 
encargo di Prome Minister Pa Gabinete Wever-Croes, innovacion 
ta prioridad. Y den esaki ta importante pa cuminsa cerca nos 
muchanan. 

Aruba merece di un gobierno cu ta dinamico cu tin e capacidad pa 
enfrenta tur reto cu lo por bin den su caminda den futuro. Como 
un isla chikito nos ta rico den curashi y spirito di renobacion, Tur 
esaki ta tera ferti! pa innovacion. Por medio di colaboracion y un 
maneho responsabel t FUTURA bou di e direccion innovativo di 
Prome Minister Evelyn-Wever Croes tey pa duna su aporte na 
e desaroyo sostenibe] di nos economia y ekipa nos gobierno, 
nos hendenan y nos futuro generacionnan cu e habilidadnan pa 
enfrenta e retonan di futuro. 


Prome Minister un biaha mas ta felicita FUTURA cu un otro 
actividad exitoso pa nos muchanan y alabes ta desea tur mucha 
un bon vakantie di scof 

